

ที่ มท ๐๘๐๘.๓/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กันยายน ๒๕๖๔

เรื่อง แจ้งการโอนเงินภาษีมูลค่าเพิ่มเข้าบัญชีองค์การบริหารส่วนจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมสรรพากร ที่ กค ๐๗๐๕/4700 ลงวันที่ 9 กันยายน ๒๕๖๔

 ด้วยกรมส่งเสริมการปกครองท้องถิ่นได้รับแจ้งจากกรมสรรพากรว่า ได้ดำเนินการโอนเงินภาษีมูลค่าเพิ่มตามประมวลรัษฎากร (กรณีผู้ประกอบการที่อยู่ในจังหวัดอื่นซึ่งมิใช่กรุงเทพมหานคร
ยื่นแบบแสดงรายการภาษีมูลค่าเพิ่มด้วยกระดาษ) ประจำเดือนภาษีสิงหาคม ๒๕๖๔ ให้องค์การบริหารส่วนจังหวัด รวมจำนวนเงินทั้งสิ้น 39,151,369.62 บาท (สามสิบเก้าล้านหนึ่งแสนห้าหมื่นหนึ่งพันสามร้อยหกสิบเก้าบาท หกสิบสองสตางค์) ผ่านระบบ GFMIS เมื่อวันที่ 6 กันยายน ๒๕๖๔ เรียบร้อยแล้ว และเมื่อองค์การบริหารส่วนจังหวัด ได้รับเงินจำนวนดังกล่าวแล้ว ขอให้แจ้งตอบรับการโอนเงินให้สำนักงานสรรพากรพื้นที่ในท้องที่ทราบด้วย รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดทราบ และแจ้งให้องค์การบริหารส่วนจังหวัดทราบ

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร./โทรสาร ๐-๒๒๔๑-๘๘๙๘

ผู้ประสานงาน : สยามล ประทุมวัลย์ โทร.09-7353-6434

